ອິນເດຍ ຍິງທະຫານ ປາກິສຖານ ຕາຍ ທີ່ແຄວ້ນ ແຄັສເມຍ
ທະຫານອິນເດຍ ໄດ້ຍິງທະຫານປາກິສຖານຄົນນຶ່ງຕາຍ ໃນບໍລິເວນເສັ້ນແບ່ງເຂດແດນ ຢູ່ໃນແຄວ້ນແຄັສເມຍ ທີ່ມີການຂັດແຍ້ງກັນນັ້ນ.
ອິນເດຍ ກ່າວວ່າ ທະຫານຂອງຕົນໄດ້ຍິງທະຫານປາກິສຖານ ຄົນນຶ່ງຕາຍຢູ່ໃນເຂດຊາຍແດນຂອງແຄວ້ນ Kashmir ທີ່ຍັງມີ ການຖົກຖຽງ ໂຕ້ຖຽງກັນນັ້ນ ເຈົ້າໜ້າທີ່ກ່າວວ່າ ທະຫານຄົນນີ້ໄດ້ຖືກຂ້າຕາຍ ໃນການຍິງຕໍ່ ສູ້ກັນໃນ ວັນພະຫັດວານນີ້ ເວລາຜູ້ກ່ຽວຂ້າມເສັ້ນຄວບຄຸມຊຶ່ງ ເປັນເສັ້ນແບ່ງຊາຍ ແດນທາງທະຫານ ຢູ່ໃນແຄວ້ນດັ່ງກ່າວ ອິນເດຍ ຄາດວ່າຈະສົ່ງຊາກສົບຂອງທະຫານຄົນນີ້ຄືນໃຫ້ ປາກິສຖານ ໃນວັນສຸກມື້ນີ້ ເດືອນແລ້ວນີ້ ທະຫານປາກິສຖານສາມຄົນ ແລະທະຫານ ອິນເດຍສອງຄົນ ໄດ້ເສຍຊີວິດຈາກການຍິງຕໍ່ສູ້ກັນ ທີ່ລະ ເບີດຂຶ້ນ ຢູ່ຕາມເສັ້ນແບ່ງຊາຍແດນນັ້ນ ສອງປະເທດເພື່ອນບ້ານໃນເຂດເອເຊຍໃຕ້ດັ່ງກ່າວໄດ້ເຮັດສົງຄາມສອງ ຄັ້ງມາແລ້ວ ກ່ຽວກັບແຄວ້ນ Kashmir ນັບຕັ້ງແຕ່ໄດ້ຮັບເອກກະລາດ ຈາກອັງກິດໃນປີ 1947 ອິນເດຍ ແລະປາກິສຖານ ຕ່າງກໍອ້າງກຳມະ ສິດໂດຍເຕັມເອົາແຄວ້ນແຄັສເມຍ